Diari Oficial de la Generalitat Valenciana


Sumari del DOGV 9320, del 19-04-2022 (2022/3192)

Extracte de la Resolució de 8 d'abril de 2022, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions del Programa d'ajuda a les actuacions de rehabilitació en l'àmbit de barri del Pla de recuperació, transformació i resiliència 2021-2026, i se'n procedeix a la convocatòria per a l'any 2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9320

Data del DOGV
:   19-04-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/3192


Data del document
:   08-04-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Extracte

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

Extracte de la Resolució de 8 d'abril de 2022, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions del Programa d'ajuda a les actuacions de rehabilitació en l'àmbit de barri del Pla de recuperació, transformació i resiliència 2021-2026, i se'n procedeix a la convocatòria per a l'any 2022. [2022/3192]  
BDNS (identif.): 620299.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/620299  
  
Primer. Objecte  
Convocar per a l'exercici 2022 les ajudes establides en la Resolució de 8 d'abril de 2022, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions del Programa d'ajuda a les actuacions de rehabilitació a nivell de barri del Pla de recuperació, transformació i resiliència 2021-2026, i se'n procedeix a la convocatòria per a l'any 2022.  
  
Segon. Bases reguladores  
Les bases reguladores es contenen en la Resolució de 8 d'abril de 2022, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions del Programa d'ajuda a les actuacions de rehabilitació a nivell de barri del Pla de recuperació, transformació i resiliència 2021-2026, i se'n procedeix a la convocatòria per a l'any 2022.  
  
Tercer. Finançament de les ajudes  
Pel que fa als fons procedents del ministeri, el finançament de les ajudes regulades en aquesta resolució es farà amb càrrec al capítol VII i a l'aplicació pressupostària 15.62.69.661.41.5 de la línia S1560, «MRR Finançament de Fons Europeus 2021-2026. Rehabilitació a nivell de barri», dels pressupostos de la Generalitat 2022 amb l'aportació condicionada del Ministeri de Transports, Mobilitat i Agenda Urbana d'aquesta línia.  
Quant als fons procedents de la Generalitat, el finançament de les ajudes regulades en aquesta resolució es farà amb càrrec al capítol VII i a l'aplicació pressupostària 79.62.22.947.66.1 de la línia S1566, «Cofinançament d'actuacions en el marc dels fons europeus», dels pressupostos de la Generalitat 2022 amb l'aportació condicionada de la Generalitat d'aquesta línia.  
La quantia total màxima de les ajudes a concedir en l'exercici 2022 serà de 70.237.402,00 euros, corresponent 45.364.822,00 d'euros a l'aportació del Ministeri de Transports, Mobilitat i Agenda Urbana i 7.500.000,00 euros a l'aportació de la Generalitat Valenciana. Aquest import s'estima segons la disponibilitat pressupostària de la línia S1560 i la línia S1566.  
L'atorgament de les subvencions estaria condicionada a l'existència en els pressupostos dels exercicis econòmics 2023 a 2026 de crèdit adequat i suficient per a aquest fi.  
Les ajudes tindran caràcter de despesa plurianual segons la distribució següent:  
  
Anualitat % Ministeri de Transports, Mobilitat i Agenda Urbana Generalitat  
2022 50 89.378.387,00 - 3.750.000,00 -  
2023 10 8.000.000,00 - 750.000,00 -  
2024 10 8.000.000,00 - 750.000,00 -  
2025 10 8.000.000,00 - 750.000,00 -  
2026 20 11.218.574,00 - 1.500.000,00 -  
 100 38.176.544,00 - 7.500.000,00 -  
  
  
No obstant això, si es compleix algun dels supòsits previstos en l'article 58 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, així com el que es disposa en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, la quantia total màxima prevista en el paràgraf anterior, es podrà augmentar mitjançant resolució del vicepresident segon i conseller d'Habitatge i Arquitectura Bioclimàtica, fins a un import total màxim de 758.685.894,00 d'euros corresponents al Ministeri i de 60.405.296 d'euros corresponents a la Generalitat. Tot això, sense perjudici de poder incrementar-lo en major import en cas que el Ministeri de Transports, Mobilitat i Agenda Urbana aportara nous fons en el marc del Pla de recuperació, transformació i resiliència 2021-2026. Aquesta resolució es publicarà, si escau, en el Diari Oficial de la Generalitat Valenciana, prèviament a la resolució de concessió de les ajudes.  
  
L'efectivitat de la quantia addicional a què fa referència l'apartat anterior queda condicionada a la disponibilitat efectiva del crèdit en un moment anterior a la resolució de la concessió de les subvencions.  
  
Quart. Parts beneficiàries i procediment de concessió  
1. El procediment de concessió d'aquestes subvencions serà el de concurrència competitiva.  
2. La sol·licitud la formalitzarà l'Ajuntament que assumisca la responsabilitat integral de l'àmbit de l'ERRP delimitat per a l'actuació, amb mitjans propis o a través de la figura de l'agent o gestor de la rehabilitació, en model normalitzat dirigit a la Direcció General d'Habitatge i Regeneració Urbana, i la seua presentació presumeix l'acceptació incondicionada de les bases de la convocatòria i de les condicions, requisits i obligacions que es contenen en aquesta.  
3. Les obres subvencionables podran estar iniciades abans de la sol·licitud de les ajudes, sempre que no estiguen iniciades abans de la presentació telemàtica del preceptiu IEEV.CV, ni abans de l'1 de febrer de 2020. No podran estar finalitzades en el moment de la sol·licitud, entenent per data d'acabament d'obres la que conste en el certificat final d'obra o la d'expedició de l'última factura de les obres, en el cas que no siga necessari aportar projecte.  
  
Cinqué. Termini i forma de presentació de sol·licituds  
1. El termini per a la presentació de la sol·licitud d'ajuda s'iniciarà el dia 9 de maig de 2022 i finalitzarà el dia 20 de juny de 2022, inclusivament. L'incompliment del termini de sol·licitud determinarà automàticament l'exclusió de la convocatòria.  
2. El procediment de sol·licitud serà telemàtic, i es realitzarà d'acord amb el que s'estableix en la Resolució de 8 d'abril de 2022, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions del Programa d'ajuda a les actuacions de rehabilitació a nivell de barri del Pla de recuperació, transformació i resiliència 2021-2026, i se'n procedeix a la convocatòria per a l'any 2022, sense perjudici del que disposa la legislació reguladora del procediment administratiu comú de les administracions públiques.  
3. La presentació telemàtica de la sol·licitud es realitzarà mitjançant el formulari disponible en la seu electrònica de la Generalitat corresponent a aquest tràmit:  
https://www.gva.es/es/inicio/procedimientos'id\_proc=22464  
  
Sisé. Criteris de valoració de les sol·licituds  
Les sol·licituds presentades es baremaran d'acord amb el que es disposa en la base dotzena de la Resolució de 8 d'abril de 2022, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores per a la concessió de subvencions del Programa d'ajuda a les actuacions de rehabilitació a nivell de barri del Pla de recuperació, transformació i resiliència 2021-2026, i se'n procedeix a la convocatòria per a l'any 2022.  
  
València, 8 d'abril de 2022.- El vicepresident segon i conseller d'Habitatge i Arquitectura Bioclimàtica: Rubén Martínez Dalmau.